Сухапутныя войскі Рэспублікі Беларусь

**Сухапутныя войскі Рэспублікі Беларусь** маюць у сваім складзе пяхоту, мэханізаваныя злучэньні, ракетныя войскі й артылерыю, войскі ППА сухапутных войскаў, падразьдзяленьні сувязі, часьці й установы тылавога й тэхнічнага забесьпячэньня. Кожны род войскаў у сваім складзе мае часткі й падразьдзяленьні скарочанага складу, кадра, базы захоўваньня ўзбраеньня й тэхнікі.

## Задачы Сухапутных войскаў
Задачы Сухапутных войскаў у мірны час:
* падтрыманьне баявога патэнцыялу, баявой и мабілізацыйнай гатовасьці органаў кіраваньня, злучэньняў, вайсковых часткаў і ўстановаў Сухапутных войскаў, якія забясьпечваюць адлюстраваньне нападу лякальнага маштабу,
* забесьпячэньне гарантаванага пераходу войскаў зь мірнага на ваенны час ва ўсталяваныя тэрміны ў мэтах выкананьня задачаў па адлюстраваньні агрэсіі суперніка,
* нясеньне баявога дзяжурства вылучанымі сіламі й сродкамі органаў кіраваньня й войскаў да вядзеньня баявых дзеяньняў і выкананьню іншых задачаў у адпаведнасьці зь іх прызначэньнем,
* стварэньне й утрыманьне запасаў узбраеньня, вайсковае тэхнікі ды матэрыяльных сродкаў у аб’ёмах, што забясьпечваюць гарантаванае рашэньне задачаў, якія стаяць перад Сухапутнымі войскамі,
* удзел у ліквідацыі наступстваў аварыяў, катастрофаў і стыхійных бедстваў,
* падтрыманьне на высокім узроўні маральна псыхалягічнага стану асабовага складу.

Задачы Сухапутных войскаў у ваенны час:
* выкананьне задачаў па пляне стратэґічнага разгортваньня Ўзброеных Сілаў Рэспублікі Беларусь,
* лякалізацыя (спыненьне) магчымых ваенных канфліктаў, адлюстраваньне агрэсіі суперніка баепадрыхтаванымі ў мірны час часткамі Сухапутных войскаў, а пры неабходнасьці — з мабілізаваньнем злучэньняў і часткаў,
* адлюстраваньне нападу ў любых умовах становішча як самастойна, так і сумесна з узброенымі сіламі саюзьнікаў,
* правядзеньне сумесна з ВПС і войскамі ППА Ўзброеных Сілаў Рэспублікі Беларусь (пры ўдзеле ўзброеных сілаў краінаў СНД, якія падпісалі Дамову пра калектыўную бясьпеку) абарончых і контрнаступательных апэрацыяў па разгроме агрэсара,
* нанясеньне паразы суперніку й стварэньне перадумоваў да спыненьня ваенных дзеяньняў,
* фармаваньне й падрыхтоўка рэзэрваў, папаўненьне стратаў войскаў у асабовым складзе, узбраеньні й вайсковай тэхніцы па адмысловасьцях і намэнклятуры Сухапутных войскаў.

### Злучэньні й адзінкі Сухапутных Войскаў цэнтральнага падпарадкаваньня

### Злучэньні й адзінкі Сухапутных Войскаў [[Заходняе апэратыўнае камандаваньне|Заходняга апэратыўнага камандаваньня]]

### Злучэньні й адзінкі Сухапутных Войскаў [[Паўночна-заходняе апэратыўнае камандаваньне|Паўночна-заходняга апэратыўнага камандаваньня]]

## Тэхніка і ўзбраеньне
Сухапутныя войскі маюць на ўзбраеньні танкі, баявыя машыны пяхоты, бронетранспартэры, бронеаўтамабілі, артылерыю рознае магутнасьці й прызначэньня, процітанкавыя ракетныя комплексы, зэнітныя ракетныя комплексы, сродкі кіраваньня, аўтаматычную стралковую зброю.

## Войскі тэрытараяльнай абароны

У лістападзе 2011 году Прэзыдэнт Беларусі Аляксандар Лукашэнка загадаў заснаваць войскі тэрытарыяльнай абароны, якія павінны налічваць 120 000 чалавек. Падпарадкоўвацца гэтыя войскі павінны непасрэдна кіраўнікам Абласных выканаўчых камітэтаў, якія з часу стварэньня гэтых войскаў адначасова атрымалі званьні ґенэрал-маёра. Асноўнаю задачаю вайскаў тэрытарыяльнай абароны зьяўляецца хуткае рэагаваньне на магчымае ўварваньне супэрніка й разам зь сіламі рэґулярнай арміі правесьці абарончыя й контрнаступальныя апэрацыі з мэтаю разгрому сілаў супэрніка й нанясеньня ім паразы.

## Крыніцы

## Вонкавыя спасылкі
* Афіцыйная старонка Міністэрства Абароны Рэспублікі Беларусь
* Армія беларусі. Інфармацыйна-аналітычны партал
* У 2006 году на баявую падрыхтоўку войска будзе накіравана ў 2,4 разу больш сродкаў
* Вучэньні «Шчыт Саюзу-2006»

Катэгорыя:Узброеныя сілы Беларусі
Беларусь